八鄉古廟

八鄉古廟係香港新界八鄉上村嘅一間古廟，而家係香港二級歷史建築。八鄉古廟係同益堂嘅產業，按傳統喺每年嘅秋分日、觀音誕會分別舉行齋菜宴同盆菜宴。

史
八鄉古廟喺清朝乾隆二十八年起，並曾經喺咸豐十一年、光緒十三年、1963年同1987年重修過。喺2012年曾經火燭再重修。
喺香港日治時期，呢度曾經喺一個抗日嘅基地。
1898年英國接管新界嗰時，新界居民群起反抗同英軍發生激烈嘅衝突，新界六日戰展開，其中石頭圍之戰令到村民傷亡慘重。
後來村民投降，抗英六日戰爭結束。因為咁，八鄉古廟係對保鄉衞族壯烈犧牲嘅烈士悼念為村捐軀。

結構
八鄉古廟共有四個大殿：左殿係侯王殿、華光殿；正殿係觀音殿；右殿係天后殿。古廟右側邊係烈士祠，係悼念歷來為八鄉犧牲嘅烈士。
另外，而家重加咗關公殿，佛光像同斗姥元君像。

元朗八鄉古廟有一棵古樹係筆管榕，年過百歲，胸徑130厘米，係香港同屬樹中之最。

參考
《香港古樹名木》，邢福武、丘國賢 主編，天地圖書，ISBN 978-988-211-585-9

八鄉古廟

香港觀音廟
香港二級歷史建築
八鄉